Աբդուկոդիր Խուսանով

**Աբդուկոդիր Հիքմաթջոն օղլի Խուսանով** (.  ), ուզբեկ պրոֆեսիոնալ ֆուտբոլիստ, որը որպես կենտրոնական պաշտպան հանդես է գալիս անգլիական Պրեմիեր լիգայի «Մանչեսթեր Սիթի» ակումբում և Ուզբեկստանի ազգային հավաքականում։

Ուզբեկական «Բունյոդկոր» ակումբի ակադեմիան ավարտելուց և այդ ակումբի երիտասարդական կազմում որոշ ժամանակ հանդես գալուց հետո Խուսանովը 2022 թվականին իր կարիերան շարունակել է Բելառուսում՝  *Energetik-BGU*- ում, որտեղ խաղացել է մեկուկես մրցաշրջան։ Դրանից հետո՝ 2023 թվականին տեղափոխվել է ֆրանսիական «Լանս ՖԱ», դարձել այդ ակումբի առանցքային խաղացողը։ 2025 թվականին էլ տեղափոխվել է «Մանչեսթեր Սիթի»՝ դրանով իսկ պատմություն կերտելով՝ դառնալով Անգլիայի Պրեմիեր լիգայի առաջին ուզբեկ խաղացողը։

Խուսանովը Ուզբեկստանի հավաքականի խաղացող է, ընդ որում՝ ներկայացրել է հայրենի երկիրը դեռ 17 տարին չբոլորած։ 2023 թվականին ընտրվել է մինչև 23 տարեկանների հավաքականի ավագ և այդ կարգավիճակով մասնակցել 2023 թվականի AFC Ասիայի գավաթի խաղարկության մրցախաղերին։ Նա հանդես է եկել նաև Ուզբեկստանի ազգային հավաքականի կազմում։

## Վաղ տարիներ
Տաշքենդում ծնված Խուսանովը մինչև 18 տարեկանը հանդես է եկել ուզբեկական «Բունյոդկոր» ակումբի պատանեկան թիմերում։

## Էներգետիկ-ԲԳՈՒ
2022 թվականի մարտին Խուսանովը տեղափոխվել է բելառուսական «Էներգետիկ-ԲԳՈՒ» ակումբ, որի կազմում իր նորամուտը նշել է մարտի 19-ին Վիտեբսկի դեմ խաղում՝ առանց փոխարինման անցկացնելով ամբողջ հանդիպումը։ Իսկ իր առաջին գոլը խփել է մայիսի 2-ին Նեման Գրոդնոյի դեմ խաղում, որի ընթացքում նաև երկու գոլային փոխանցում է կատարել։ Ըստ Սպորտային հետազոտությունների միջազգային կենտրոնի հրապարակման՝ օգոստոսին Խուսանովն ընդգրկվել է աշխարհի ամենահեռանկարային խաղացողների ցանկում։ Մրցաշրջանի վերջում նրա ակումբը ճանաչվել է 2022 թվականի Բելառուսի բարձրագույն խմբի առաջնության փոխչեմպիոնը, իսկ ուզբեկ ֆուտբոլիստն էլ տեղ է գրավել առաջնության խորհրդանշական հավաքականում։

2022 թվականի դեկտեմբերին «Էներգետիկ-ԲԳՈՒ»-ի ղեկավարությունը հայտարարեց, որ Խուսանովը կշարունակի խաղալ ակումբում։ Նրա առաջին խաղը նոր մրցաշրջանում տեղի ունեցավ 2023 թվականի ապրիլի 2-ին Բորիսովի ԲԱՏԷ-ի դեմ։ Նա տեղ գրավեց Բելառուսի բարձրագույն խմբի առաջնության երկրորդ տուրի խորհրդանշական հավաքականում։ Ապրիլի 23-ին Խուսանովը խփեց իր առաջին գոլը այդ մրցաշրջանում Սոլիգորսկի «Շախտյորի» դեմ խաղում։ Երեք օր անց նա ընդգրկվեց մինչև 20 տարեկան ամենահեռանկարային խաղացողների ցանկում, որտեղ կենտրոնական պաշտպանների շարքում զբաղեցրեց 15-րդ տեղը։

## Լանս

2023 թվականի հուլիսի 24-ին Խուսանովը չորս տարվա պայմանագիր ստորագրեց ֆրանսիական Լիգա 1-ի «Լենս » ակումբի հետ՝ դառնալով Լիգա 1- ում հանդես եկող առաջին ուզբեկ խաղացողը։ Նա ակումբի կազմում իր նորամուտը նշեց սեպտեմբերի 16-ին. թիմն այդ խաղում «Մեցից» պարտություն կրեց 1–0 հաշվով։ Նոյեմբերի 29-ին Խուսանովն անցկացրեց իր առաջին հանդիպումը ՈՒԵՖԱ-ի Չեմպիոնների լիգայի մրցաշարում՝ 19 տարեկան 9 ամսական հասակում դառնալով ամենաերիտասարդ ուզբեկը, ով խաղացել է ՈՒԵՖԱ-ի Չեմպիոնների լիգայում։

## Մանչեսթեր Սիթի
2025 թվականի հունվարի 20-ին Խուսանովը դարձավ առաջին ուզբեկ խաղացողը, ով պայմանագիր ստորագրեց Պրեմիեր լիգայի ակումբի հետ՝ անդամակցելով «Մանչեսթեր Սիթիին» չորսուկես տարվա պայմանագրով, նախնական 40 միլիոն եվրոյով։ Հունվարի 25-ին նա դարձավ պատմության մեջ առաջին ուզբեկը, ով խաղաց Անգլիայի բարձրագույն խմբի առաջնությունում. իր դեբյուտը նշեց Չելսիի դեմ խաղում։

## Հանդիպումներ հավաքականների կազմերում
2020 թվականին Խուսանովն իր նորամուտը նշեց Ուզբեկստանի պատանեկան հավաքականում (մինչև 17 տարեկանների) և ընդհանուր առմամբ մասնակցեց 5 խաղի։

2022–2023 թվականներին նա հանդես է եկել Ուզբեկստանի երիտասարդական հավաքականում, մասնակցել 13 պաշտոնական հանդիպման։

Ուզբեկստանի օլիմպիական հավաքականի կազմում 2024 թվականին Փարիզում կայացած օլիմպիական խաղերի  ֆուտբոլային մրցաշարի մասնակից է։

2023 թվականի հունիսի 11-ին Օմանի հավաքականի դեմ խաղում Աբդուկոդիր Խուսանովը նորամուտը նշեց Ուզբեկստանի ազգային հավաքականի կազմում։ 2024 թվականի հունվարին ազգային հավաքականի կազմում մասնակցեց Քաթարում կայացած Ասիայի գավաթի խաղարկությանը։ Մրցաշարում Ուզբեկստանի հավաքականը դուրս եկավ քառորդ եզրափակիչ, որտեղ 11 մետրանոց հարվածաշարում պարտվեց մրցաշարի տանտերերին։

## Մարզական նվաճումներ
; Ուզբեկստանի մինչև 20 տարեկանների հավաքականի կազմում
* Ասիայի մինչև 20 տարեկանների առաջնության չեմպիոն **(1)**։ link=Датотека:Gold medal icon.svg 2023
; Ուզբեկստանի մինչև 23 տարեկանների հավաքականի կազմում
* Ասիայի մինչև 23 տարեկանների առաջնության փոխչեմպիոն link=Датотека:Silver medal icon.svg 2024

;Անհատական
* Ընդգրկվել է IFFHS-ի Ասիայի խորհրդանշական իդեալական թիմի կազմում 2023 թ.
* *Ապագա ստեղծողի մեդալ* . 2023 թ.

## Ծանոթագրություններ

## Արտաքին հղումներ
* 
* 
* 
* 
* 
* 

Կատեգորիա:2004 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Ապրող անձինք
Կատեգորիա:Լանսի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Ուզբեկստանի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ